Ericu950/Stoicheia-meter-silver huggingface dataset:
ἤδη δὲ καί δόξαν αὐτοῦ καί δύναμιν ἀπὸ τῆς ἀρετῆς ἐν τῇ πόλει μεγάλην ἔχοντος , ἡ βουλὴ τοῖς πλουσίοις ἀμύνουσα πρὸς τὸν δῆμον ἐστασίασε πολλὰ καί δεινὰ πάσχειν ὑπὸ τῶν δανειστῶν δοκοῦντα .
τοὺς μὲν γὰρ κεκτημένους μέτρια πάντων ἀφῃροῦντο τῶν ὄντων ἐνεχυρασμοῖς καί πράσεσι , τοὺς δὲ παντελῶς ἀπόρους αὐτοὺς ἀπῆγον καί τὰ σώματα καθείργνυσαν αὐτῶν , ὠτειλὰς ἔχοντα τετρωμένων πολλὰς καί πεπονηκότων ἐν ταῖς ὑπὲρ τῆς πατρίδος στρατείαις , ὧν τὴν τελευταίαν ἐδέξαντο πρὸς Σαβίνους , τῶν τε πλουσιωτάτων ἐπαγγειλαμένων μετριάσειν καί τῆς βουλῆς τὸν ἄρχοντα Μάρκον Οὐαλλέριον ἐγγυήσασθαι ψηφισαμένης .
ἐπεὶ δὲ κ ἀκείνην ἀγωνισαμένοις τὴν μάχην προθύμως καί κρατήσασι τῶν πολεμίων οὐδὲν ἐγίνετο παρὰ τῶν δανειστῶν ἐπιεικές , οὐ δ ἡ βουλὴ προσεποιεῖτο μεμνῆσθαι τῶν ὡμολογημένων , ἀλλ ἀγομένους πάλιν περιεώρα καί ῥυσιαζομένους , θόρυβοι δὲ καί συστάσεις ἦσαν ἐν τῇ πόλει πονηραί , καί τοὺς πολεμίους οὐκ ἔλαθε ταραχωδῶς ἔχων ὁ δῆμος , ἀλλ ἐμβαλόντες ἐπυρπόλουν τὴν χώραν , τῶν δ ἀρχόντων εἰς τὰ ὅπλα τοὺς ἐν ἡλικίᾳ καλούντων οὐδεὶς ὑπήκουεν , οὕτω διέστησαν αἱ γνῶμαι πάλιν τῶν ἐν τέλει .
καί τινες μὲν ᾤοντο δεῖν ὑφίεσθαι τοῖς πένησι καί χαλάσαι τὸ σύντονον ἄγαν καί νόμιμον , ἔνιοι δ ἀντέτεινον , ὧν ἦν καὶ Μάρκιος , οὐ τὸ τῶν χρημάτων μέγιστον ἡγούμενος , ἀρχὴν δὲ καί πεῖραν ὕβρεως ὄχλου καὶ θρασύτητος ἐπανισταμένου τοῖς νόμοις , εἰ σωφρονοῦσι , παύειν καί σβεννύειν παρακελευόμενος .
συνιούσης δὲ περὶ τούτων πολλάκις ἐν ὀλίγῳ χρόνῳ τῆς βουλῆς καὶ μηδὲν τέλος ἐκφερούσης , συστάντες οἱ πένητες ἄφνω καὶ παρακαλέσαντες ἀλλήλους ἀπέλιπον τὴν πόλιν , καὶ καταλαβόντες ὄρος ὃ νῦν ἱερὸν καλεῖται , παρὰ τὸν Ἀνίωνα ποταμὸν ἐκαθέζοντο , πράττοντες μὲν οὐδὲν βίαιον οὐ δὲ στασιαστικόν , ἐκπεπτωκέναι δὲ τῆς πόλεως ὑπὸ τῶν πλουσίων πάλαι βοῶντες , ἀέρα δὲ καὶ ὕδωρ καὶ τόπον ἐνταφῆναι πανταχοῦ τὴν Ἰταλίαν αὐτοῖς παρέξειν , ὧν πλέον οὐδὲν οἰκοῦσι τὴν Ῥώμην ὑπάρχειν αὐτοῖς , ἀλλ ἢ τιτρώσκεσθαι καὶ ἀποθνῄσκειν ὑπὲρ τῶν πλουσίων στρατευομένοις .
ταῦτ ἔδεισεν ἡ βουλή , καὶ τοὺς ἐπιεικεῖς μάλιστα καὶ δημοτικοὺς τῶν πρεσβυτέρων ἐξαπέστειλε , προηγόρει δὲ Μενήνιος Ἀγρίππας ·
καὶ πολλὰ μὲν τοῦ δήμου δεόμενος , πολλὰ δ ὑπὲρ τῆς βουλῆς παρρησιαζόμενος τελευτῶντι τῷ λόγῳ περιῆλθεν εἰς σχῆμα μύθου διαμνημονευόμενον .
ἔφη γὰρ τοῦ ἀνθρώπου τὰ μέλη πάντα πρὸς τὴν γαστέρα στασιάσαι , καὶ κατηγορεῖν αὑτῆς ὡς μόνης ἀργοῦ καὶ ἀσυμβόλου καθεζομένης ἐν τῷ σώματι , τῶν δ ἄλλων εἰς τὰς ἐκείνης ὀρέξεις πόνους τε μεγάλους καὶ λειτουργίας ὑπομενόντων τὴν δὲ γαστέρα τῆς εὐηθείας αὐτῶν καταγελᾶν , ἀγνοούντων ὅτι τὴν τροφὴν ὑπολαμβάνει μὲν εἰς ἑαυτὴν ἅπασαν , ἀναπέμπει δ αὖθις ἐξ αὑτῆς καὶ διανέμει τοῖς ἄλλοις .
οὕτως οὖν , ἔφη , καὶ τῆς συγκλήτου λόγος ἐστὶν , ὦ πολῖται , πρὸς ὑμᾶς ·
τὰ γὰρ ἐκεῖ τυγχάνοντα τῆς προσηκούσης ἐπιμελείας καὶ οἰκονομίας βουλεύματα καὶ πράγματα πᾶσιν ὑμῖν ἐπιφέρει καὶ διανέμει τὸ χρήσιμον καὶ ὠφέλιμον .
ἐκ τούτου διηλλάγησαν , αἰτησάμενοι παρὰ τῆς βουλῆς καὶ τυχόντες ἄνδρας αἱρεῖσθαι πέντε προστάτας τῶν δεομένων βοηθείας , τοὺς νῦν δημάρχους καλουμένους , εἵλοντο δὲ πρώτους , οἷς ἐχρήσαντο καὶ τῆς ἀποστάσεως ἡγεμόσι , τοὺς περὶ Βροῦτον Ἰούνιον καὶ Σικίννιον Βέλλουτον .
ἐπεὶ δ ἡ πόλις εἰς ἓν ἦλθεν , εὐθὺς ἐν τοῖς ὅπλοις ἦσαν οἱ πολλοὶ , καὶ παρεῖχον αὑτοὺς τοῖς ἄρχουσι χρῆσθαι προθύμως ἐπὶ τὸν πόλεμον .
ὁ δὲ Μάρκιος οὔ τ αὐτὸς ἡδόμενος οἷς ὁ δῆμος ἴσχυεν ἐνδούσης τῆς ἀριστοκρατίας , καὶ τῶν ἄλλων πατρικίων πολλοὺς ὁρῶν τὸ αὐτὸ πεπονθότας , ὅμως παρεκάλει μὴ ἀπολείπεσθαι τῶν δημοτικῶν ἐν τοῖς περὶ τῆς πατρίδος ἀγῶσιν , ἀλλὰ τῇ ἀρετῇ μᾶλλον ἢ τῇ δυνάμει φαίνεσθαι διαφέροντας αὐτῶν 0 .
ἐν δὲ τῷ Οὐολούσκων ἔθνει , πρὸς οὓς ἐπολέμουν , ἡ Κοριολανῶν πόλις ἀξίωμα μέγιστον εἶχε .
ταύτην οὖν τοῦ ὑπάτου Κομινίου περιστρατοπεδεύσαντος , οἱ λοιποὶ Οὐολοῦσκοι δείσαντες ἐπὶ τοὺς Ῥωμαίους συνεβοήθουν πανταχόθεν , ὡς πρὸς τῇ πόλει ποιησόμενοι μάχην καὶ διχόθεν ἐπιχειρήσοντες αὐτοῖς .
ἐπεὶ δ ὁ Κομίνιος διελὼν τὴν δύναμιν αὐτὸς μὲν ἀπήντα τοῖς ἔξωθεν ἐπιοῦσι τῶν Οὐολούσκων , Λάρκιον δὲ Τίτον , ἄνδρα Ῥωμαίων ἐν τοῖς ἀρίστοις , ἐπὶ τῆς πολιορκίας ἀπέλιπε , καταφρονήσαντες οἱ Κοριολανοὶ τῶν παρόντων ἐπεξῆλθον , καὶ προσμαχόμενοι τὸ πρῶτον ἐκράτουν καὶ κατεδίωκον εἰς τὸν χάρακα τοὺς Ῥωμαίους .
ἔνθα δὴ Μάρκιος ἐκδραμὼν σὺν ὀλίγοις καὶ καταβαλὼν τοὺς προσμίξαντας αὐτῷ μάλιστα , τοὺς δ ἄλλους στήσας ἐπιφερομένους , ἀνεκαλεῖτο μεγάλῃ βοῇ τοὺς Ῥωμαίους , καὶ γὰρ ἦν , ὥσπερ ἠξίου τὸν στρατιώτην ὁ Κάτων , οὐ χειρὶ καὶ πληγῇ μόνον , ἀλλὰ καὶ τόνῳ φωνῆς καὶ ὄψει προσώπου φοβερὸς ἐντυχεῖν πολεμίῳ καὶ δυσυπόστατος .
ἀθροιζομένων δὲ πολλῶν καὶ συνισταμένων περὶ αὐτόν ἀπεχώρουν οἱ πολέμιοι δείσαντες .
ὁ δ οὐκ ἠγάπησεν , ἀλλ ἐπηκολούθει καὶ συνήλαυνεν ἤδη προτροπάδην φεύγοντας ἄχρι τῶν πυλῶν .
ἐκεῖ δ ὁρῶν ἀποτρεπομένους τοῦ διώκειν τοὺς Ῥωμαίους , πολλῶν μὲν ἀπὸ τοῦ τείχους βελῶν προσφερομένων , τὸ δὲ συνεισπεσεῖν τοῖς φεύγουσιν εἰς πόλιν ἀνδρῶν πολεμικῶν γέμουσαν ἐν τοῖς ὅπλοις ὄντων οὐδενὸς εἰς νοῦν ἐμβαλέσθαι τολμῶντος , ὅμως ἐπιστὰς παρεκάλει καὶ παρεθάρρυνεν , ἀνεῷχθαι βοῶν ὑπὸ τῆς τύχης τοῖς διώκουσι μᾶλλον ἢ τοῖς φεύγουσι τὴν πόλιν 0 .
οὐ πολλῶν δὲ βουλομένων ἐπακολουθεῖν , ὠσάμενος διὰ τῶν πολεμίων ἐνήλατο ταῖς πύλαις καὶ συνεισέπεσε , μηδενὸς τὸ πρῶτον ἀντισχεῖν μη δ ὑποστῆναι τολμήσαντος , ἔπειτα δέ , ὡς κατεῖδον ὀλίγους παντάπασιν ἔνδον ὄντας , συμβοηθούντων καὶ προσμαχομένων , ἀναμεμιγμένος ὁμοῦ φίλοις καὶ πολεμίοις ἄπιστον ἀγῶνα λέγεται καὶ χειρὸς ἔργοις καὶ ποδῶν τάχει καὶ τολμήμασι ψυχῆς ἀγωνιζόμενος ἐν τῇ πόλει , καὶ κρατῶν ἁπάντων πρὸς οὓς ὀρούσειε , τοὺς μὲν ἐξῶσαι πρὸς τὰ ἔσχατα μέρη , τῶν δ ἀπειπαμένων καὶ καταβαλόντων τὰ ὅπλα πολλὴν ἄδειαν τῷ Λαρκίῳ παρασχεῖν ἔξωθεν ἐπάγοντι τοὺς Ῥωμαίους .
οὕτω δὲ τῆς πόλεως ἁλούσης καὶ τῶν πλείστων ἐν ἁρπαγαῖς ὄντων καὶ διαφορήσεσι χρημάτων , ὁ Μάρκιος ἠγανάκτει καὶ ἐβόα , δεινὸν ἡγούμενος , τοῦ ὑπάτου καὶ τῶν σὺν ἐκείνῳ πολιτῶν τάχα που συμπεπτωκότων τοῖς πολεμίοις καὶ διαμαχομένων , αὐτοὺς χρηματίζεσθαι περιιόντας ἢ προφάσει χρηματισμοῦ τὸν κίνδυνον ἀποδιδράσκειν .
ἐπεὶ δ οὐ πολλοὶ προσεῖχον αὐτῷ , τοὺς βουλομένους ἀναλαβὼν ἐβάδιζε τὴν ὁδὸν ᾗ τὸ στράτευμα προκεχωρηκὸς ᾔσθετο , πολλάκις μὲν ἐποτρύνων τοὺς σὺν αὐτῷ καὶ παρακαλῶν μὴ ἐνδιδόναι , πολλάκις δὲ τοῖς θεοῖς εὐχόμενος μὴ ἀπολειφθῆναι τῆς μάχης , ἀλλ εἰς καιρὸν ἐλθεῖν ἐν ᾧ συναγωνιεῖται καὶ συγκινδυνεύσει τοῖς πολίταις .
ἦν δὲ τότε τοῖς Ῥωμαίοις ἔθος εἰς τάξιν καθισταμένοις καὶ μέλλουσι τοὺς θυρεοὺς ἀναλαμβάνειν καὶ περιζώννυσθαι τὴν τήβεννον ἅμα καὶ διαθήκας ἀγράφους γίνεσθαι , τριῶν ἢ τεττάρων ἐπακουόντων ὀνομάζοντας τὸν κληρονόμον .
ταῦτα δὴ πράττοντας ἤδη τοὺς στρατιώτας Μάρκιος ἐν ὄψει τῶν πολεμίων ὄντων κατελάμβανε , καὶ τὸ μὲν πρῶτον ἐνίους διετάραξεν ὀφθεὶς μετ ὀλίγων , αἵματος περίπλεως καὶ ἱδρῶτος ἐπεὶ δὲ προσδραμὼν τῷ ὑπάτῳ περιχαρὴς τὴν δεξιὰν ἐνέβαλε καὶ τῆς πόλεως ἀπήγγειλε τὴν ἅλωσιν , ὁ δὲ Κομίνιος περιεπτύξατο αὐτὸν καὶ κατησπάσατο , τοῖς μὲν πυθομένοις τὸ γεγενημένον κατόρθωμα , τοῖς δ εἰκάσασι θάρσος παρέστη , καὶ βοῇ παρεκάλουν ἄγειν καὶ συνάπτειν .
ὁ δὲ Μάρκιος ἠρώτησε τὸν Κομίνιον πῶς διακεκόσμηται τὰ τῶν πολεμίων ὅπλα καὶ ποῦ τέτακται τὸ μαχιμώτατον .
ἐκείνου δὲ φήσαντος οἴεσθαι τὰς κατὰ μέσον σπείρας Ἀντιατῶν εἶναι , πολεμικωτάτων καὶ μηδενὶ φρονήματος ὑφιεμένων , ἀξιῶ σε τοίνυν , ὁ Μάρκιος ἔφη , καὶ αἰτοῦμαι , κατὰ τούτους τάξον ἡμᾶς τοὺς ἄνδρας .
ἔδωκεν οὖν ὁ ὕπατος , θαυμάσας αὐτοῦ τὸ πρόθυμον .
ὡς δ ἦσαν ἐμβολαὶ δοράτων , καὶ τοῦ Μαρκίου προεκδραμόντος οὐκ ἀντέσχον οἱ κατὰ στόμα τῶν Οὐολούσκων , ἀλλ ᾧ προσέμιξε μέρει τῆς φάλαγγος εὐθὺς διεκέκοπτο , τῶν δ ἑκατέρωθεν ἐπιστρεφόντων καὶ περιλαμβανόντων τοῖς ὅπλοις τὸν ἄνδρα , δείσας ὁ ὕπατος τοὺς κρατίστους τῶν περὶ αὑτὸν ἐξέπεμπεν .
ἰσχυρᾶς δὲ περὶ τὸν Μάρκιον μάχης γενομένης καὶ πολλῶν ἐν ὀλίγῳ νεκρῶν πεσόντων , ἐγκείμενοι καὶ καταβιαζόμενοι τοὺς πολεμίους ἐώσαντο , καὶ τρεπόμενοι πρὸς δίωξιν αὐτῶν τὸν Μάρκιον ἠξίουν ὑπό τε καμάτου βαρὺν ὄντα καὶ τραυμάτων ἀναχωρεῖν ἐπὶ τὸ στρατόπεδον .
εἰπὼν δ ἐκεῖνος ὅτι νικώντων οὐκ ἔστι τὸ κάμνειν , ἐφείπετο τοῖς φεύγουσιν .
ἡττήθη δὲ καὶ τὸ λοιπὸν στράτευμα , πολλῶν μὲν διαφθαρέντων , πολλῶν δὲ ἁλόντων .
τῇ δ ὑστεραίᾳ τοῦ Λαρκίου παραγενομένου καὶ τῶν ἄλλων ἀθροιζομένων πρὸς τὸν ὕπατον , ἀναβὰς ἐπὶ τὸ βῆμα , καὶ τοῖς θεοῖς τὴν πρέπουσαν ἀποδοὺς ἐπὶ τηλικούτοις κατορθώμασιν εὐφημίαν , πρὸς τὸν Μάρκιον τρέπεται , καὶ πρῶτον μὲν αὐτοῦ θαυμαστὸν ἔπαινον εἶπε , τῶν μὲν αὐτὸς ἐν τῇ μάχῃ γεγονὼς θεατής , τὰ δὲ τοῦ Λαρκίου μαρτυροῦντος .
ἔπειτα , πολλῶν χρημάτων καὶ ἵππων γεγονότων αἰχμαλώτων καὶ ἀνθρώπων , ἐκέλευσεν αὐτὸν ἐξελέσθαι δέκα πάντα πρὸ τοῦ νέμειν τοῖς ἄλλοις , ἄνευ δὲ ἐκείνων ἀριστεῖον αὐτῷ κεκοσμημένον ἵππον ἐδωρήσατο .
τῶν δὲ Ῥωμαίων ἐπαινεσάντων ὁ Μάρκιος προελθών τὸν μὲν ἵππον ἔφη δέχεσθαι καὶ χαίρειν τοῖς ἐπαίνοις τοῦ ἄρχοντος , τὰ δὲ ἄλλα μισθόν , οὐ τιμὴν ἡγούμενος ἐᾶν , καὶ ἀγαπήσειν ὡς εἷς ἕκαστος τὴν νέμησιν 0 1 .
ἐξαίρετον δὲ μίαν αἰτοῦμαι χάριν , ἔφη , καὶ δέομαι λαβεῖν .
ἦν μοι ξένος ἐν Οὐολούσκοις καὶ φίλος , ἀνὴρ ἐπιεικὴς καὶ μέτριος ·
οὗτος ἑάλωκε νῦν καὶ γέγονεν ἐκ πλουσίου καὶ μακαρίου δοῦλος , πολλῶν οὖν αὐτῷ κακῶν παρόντων ἓν ἀφελεῖν ἀρκεῖ , τὴν πρᾶσιν .
ἐπὶ τούτοις λεχθεῖσι βοή τε μείζων ἀπήντησε τῷ Μαρκίῳ , καὶ πλείονες οἱ θαυμάζοντες ἐγένοντο τὸ μὴ κρατούμενον ὑπὸ χρημάτων τ ἀνδρὸς ἢ τὴν ἐν τοῖς πολέμοις ἀνδραγαθίαν 0 .
καὶ γὰρ οἷς φθόνου τι καὶ ζήλου πρὸς αὐτὸν ὑπέκειτο τιμώμενον ἐκπρεπῶς , κ ἀκείνοις τότε τοῦ λαβεῖν μεγάλα τῷ μὴ λαβεῖν ἄξιος ἔδοξε , καὶ μᾶλλον αὐτοῦ τὴν ἀρετὴν ἠγάπησαν , ἀφ ἧς κατεφρόνει τηλικούτων , ἢ δι ὧν ἠξιοῦτο 0 .
τὸ μὲν γὰρ εὖ χρῆσθαι χρήμασι κάλλιόν ἐστιν ἢ ὅπλοις , τοῦ δὲ χρῆσθαι τὸ μὴ δεῖσθαι χρημάτων σεμνότερον 0 1 .
ἐπεὶ δὲ ἐπαύσατο βοῆς καὶ θορύβου τὸ πλῆθος , ὑπολαβὼν ὁ Κομίνιος , ἀλλ ἐκείνας μέν , εἶπεν , ὦ συστρατιῶται , τὰς δωρεὰς οὐ δύνασθε βιάζεσθαι μὴ δεχόμενον τὸν ἄνδρα μη δὲ βουλόμενον λαβεῖν ἣν δὲ οὐκ ἐστιν ἐπὶ τούτῳ διδομένην ἀπώσασθαι , δῶμεν αὐτῷ καὶ ψηφισώμεθα καλεῖσθαι Κοριολανόν , εἰ μὴ καὶ πρὸ ἡμῶν ἡ πρᾶξις αὐτὴ τοῦτο δέδωκεν .
ἐκ τούτου τρίτον ἔσχεν ὄνομα τὸν Κοριολανόν .
ωι καὶ μάλιστα δῆλόν ἐστιν ὅτι τῶν ὀνομάτων ἴδιον ἦν ὁ Γάϊος , τὸ δὲ δεύτερον οἰκίας ἢ γένους κοινὸν ὁ Μάρκιος , τῷ δὲ τρίτῳ ὕστερον ἐχρήσαντο πράξεώς τινος ἢ τύχης ἢ ἰδέας ἢ ἀρετῆς ἐπιθέτῳ , καθάπερ Ἕλληνες ἐτίθεντο πράξεώς μὲν ἐπώνυμον τὸν Σωτῆρα καὶ τὸν Καλλίνικον , ἰδέας δὲ τὸν Φύσκωνα καὶ τὸν Γρυπόν , ἀρετῆς δὲ τὸν Εὐεργέτην καὶ τὸν Φιλάδελφον , εὐτυχίας δὲ τὸν Εὐδαίμονα τῷ δευτέρῳ τῶν Βάττων 0 1 2 .
ἐνίοις δὲ τῶν βασιλέων καὶ σκώμματα παρέσχεν ἐπικλήσεις , ὡς Ἀντιγόνῳ τὸν Δώσωνα καὶ Πτολεμαίῳ τὸν Λάθυρον 0 .
ἐπὶ πλέον δὲ τῷ γένει τούτῳ καὶ Ῥωμαῖοι κέχρηνται , Διαδήματόν τινα τῶν Μετέλλων καλέσαντες , ὅτι πολὺν χρόνον ἕλκος ἔχων περιενόστει διαδεδεμένος τὸ μέτωπον , ἕτερον δὲ Κέλερα σπεύσαντα μεθ ἡμέρας ὀλίγας τῆς τοῦ πατρὸς τελευτῆς ἐπιταφίους μονομάχων ἀγῶνας παρασχεῖν , τὸ τάχος καὶ τὴν ὀξύτητα τῆς παρασκευῆς θαυμάσαντες .
ἐνίους δὲ συντυχίᾳ γενέσεως μέχρι νῦν καλοῦσι , Πρόκλον μέν , ἐὰν ἀποδημοῦντος πατρὸς γένηται , καὶ Πόστουμον , ἂν τεθνηκότος 0 ·
ᾧ δ ἂν διδύμῳ γενομένῳ συμβῇ περιβιῶναι , θατέρου τελευτήσαντος , Οὐοπίσκον 0 .
τῶν δὲ σωματικῶν οὐ μόνον Σύλλας οὐ δὲ Νίγρους οὐ δὲ Ῥούφους , ἀλλὰ καὶ Καίκους καὶ Κλωδίους ἐπωνυμίας τίθενται , καλῶς ἐθίζοντες μή τε τυφλότητα μή τ ἄλλην τινὰ σωματικὴν ἀτυχίαν ὄνειδος ἡγεῖσθαι μη δὲ λοιδορίαν , ἀλλ ὡς οἰκείοις ὑπακούειν ὀνόμασιν .
ἀλλὰ ταῦτα μὲν ἑτέρῳ γένει γραφῆς προσήκει .
παυσαμένῳ δὲ τῷ πολέμῳ τὴν στάσιν ἐπήγειρον αὖθις οἱ δημαγωγοί , καινὴν μὲν οὐδεμίαν αἰτίαν ἔχοντες οὐ δ ἔγκλημα δίκαιον , ἃ δὲ ταῖς προτέραις αὐτῶν διαφοραῖς καὶ ταραχαῖς ἀναγκαίως ἐπηκολούθησε κακά , ταῦτα ποιούμενοι πρόφασιν ἐπὶ τοὺς πατρικίους , ἄσπορος γὰρ ἡ πλείστη καὶ ἀγεώργητος ἀπελείφθη τῆς χώρας , ἀγορᾶς δ ἐπεισάκτου παρασκευὴν διὰ τὸν πόλεμον ὁ καιρὸς οὐκ ἔδωκεν .
ἰσχυρᾶς οὖν ἀπορίας γενομένης , ὁρῶντες οἱ δημαγωγοὶ μή τ ἀγορὰν ἔχοντα μή τ , εἰ παρῆν ἀγορά , χρημάτων εὐποροῦντα τὸν δῆμον , ἐνέβαλλον λόγους καὶ διαβολὰς κατὰ τῶν πλουσίων , ὡς ἐκεῖνοι τὸν λιμὸν ἐπάγοιεν αὐτοῖς ὑπὸ μνησικακίας .
ἐκ δὲ τῶν Οὐελιτρανῶν ἧκε πρεσβεία τὴν πόλιν παραδιδόντων καὶ δεομένων ἀποίκους ἀποστέλλειν .
νόσος γὰρ ἐμπεσοῦσα λοιμώδης αὐτοῖς τοσοῦτον ὄλεθρον καὶ φθορὰν ἀπειργάσατο τῶν ἀνθρώπων ὥστε μόλις τὸ δέκατον τοῦ παντὸς ἀπολειφθῆναι μέρος .
ἔδοξεν οὖν τοῖς νοῦν ἔχουσιν εἰς δέον γεγονέναι καὶ κατὰ καιρὸν ἡ χρεία τῶν Οὐελιτρανῶν διά τε τὴν ἀπορίαν κουφισμοῦ δεομένοις , καὶ τὴν στάσιν ἅμα σκεδάσειν ἤλπιζον , εἰ τὸ θορυβοῦν μάλιστα καὶ συνεπηρμένον τοῖς δημαγωγοῖς ὥσπερ περίττωμα τῆς πόλεως νοσερὸν καὶ ταραχῶδες ἀποκαθαρθείη 0 .
τούτους τε δὴ καταλέγοντες εἰς τὴν ἀποικίαν ἐξέπεμπον οἱ ὕπατοι , καὶ στρατείαν ἐπήγγελλον ἑτέροις ἐπὶ τοὺς Οὐολούσκους , ἀσχολίαν τε τῶν ἐμφυλίων μηχανώμενοι θορύβων , καὶ νομίζοντες ἐν ὅπλοις καὶ στρατοπέδῳ καὶ κοινοῖς ἀγῶσιν αὖθις γενομένους πλουσίους ὁμοῦ καὶ πένητας καὶ δημοτικοὺς καὶ πατρικίους , ἡμερώτερον ἂν διατεθῆναι πρὸς ἀλλήλους καὶ ἥδιον 0 .
ἐνίσταντο δὲ λοιπὸν οἱ περὶ Σικίννιον καὶ Βροῦτον δημαγωγοί , βοῶντες ἔργον ὠμότατον αὐτοὺς τῷ πρᾳοτάτῳ τῶν ὀνομάτων ἀποικίαν προσαγορεύσαντας ἀνθρώπους πένητας ὥσπερ εἰς βάραθρον ὠθεῖν , ἐκπέμποντας εἰς πόλιν ἀέρος τε νοσεροῦ καὶ νεκρῶν ἀτάφων γέμουσαν , ἀλλοτρίῳ δαίμονι καὶ παλαμναίῳ συνοικιζομένους 0 ·
εἶτα ὥσπερ οὐκ ἀρκουμένους τούς μὲν ὑπὸ λιμοῦ διολλύναι τῶν πολιτῶν , τούς δὲ λοιμῷ προσβάλλειν , ἔτι καὶ πόλεμον αὐθαίρετον ἐπάγειν , ὅπως μηδὲν κακὸν ἀπῇ τῆς πόλεως , ὅτι δουλεύουσα τοῖς πλουσίοις ἀπεῖπε 0 1 .
τοιούτων ἀναπιμπλάμενος λόγων ὁ δῆμος οὔ τε τῷ καταλόγῳ προσῄει τῶν ὑπάτων πρός τε τὴν ἀποικίαν διεβέβλητο .
τῆς δὲ βουλῆς διαπορουμένης ὁ Μάρκιος , ἤδη μεστὸς ὢν ὄγκου καὶ μέγας γεγονὼς τῷ φρονήματι καὶ θαυμαζόμενος ὑπὸ τῶν κρατίστων , φανερὸς ἦν μάλιστα τοῖς δημαγωγοῖς ἀνθιστάμενος , καὶ τὴν μὲν ἀποικίαν ἀπέστειλαν , ἐπιτιμίοις μεγάλοις τούς λαχόντας ἐξελθεῖν ἀναγκάσαντες ·
πρός δὲ τὴν στρατείαν παντάπασιν ἀπαγορευόντων , αὐτὸς ὁ Μάρκιος τούς τε πελάτας ἀναλαβὼν καὶ τῶν ἄλλων ὅσους ἔπεισε , κατέδραμε τὴν Ἀντιατῶν χώραν .
καὶ πολὺν μὲν σῖτον εὑρών , πολλῇ δὲ λείᾳ θρεμμάτων καὶ ἀνδραπόδων περιτυχών , αὑτῷ μὲν οὐδὲν ἐξείλετο , τούς δὲ στρατευσαμένους πολλὰ μὲν ἄγοντας ἔχων , πολλὰ δὲ φέροντας , ἐπανῆλθεν εἰς τὴν Ῥώμην , ὥστε τούς ἄλλους μεταμελομένους καὶ φθονήσαντας τοῖς εὐπορήσασιν ἄχθεσθαι τῷ Μαρκίῳ καὶ βαρύνεσθαι τὴν δόξαν αὐτοῦ καὶ τὴν δύναμιν , ὡς ἐπὶ τὸν δῆμον αὐξομένην .
ὀλίγου δὲ χρόνου μετῄει μὲν ὑπατείαν ὁ Μάρκιος , ἐκάμπτοντο δὲ οἱ πολλοί , καὶ τὸν δῆμον αἰδώς τις εἶχεν ἄνδρα καὶ γένει καὶ ἀρετῇ πρῶτον ἀτιμάσαι καὶ καταβαλεῖν ἐπὶ τοσούτοις καὶ τηλικούτοις εὐεργετήμασι .
καὶ γὰρ ἔθος ἦν τοῖς μετιοῦσι τὴν ἀρχὴν παρακαλεῖν καὶ δεξιοῦσθαι τοὺς πολίτας ἐν ἱματίῳ κατιόντας εἰς τὴν ἀγορὰν ἄνευ χιτῶνος , εἴ τε μᾶλλον ἐκταπεινοῦντας ἑαυτοὺς τῷ σχήματι πρὸς τὴν δέησιν , εἴ τε δεικνύντας οἷς ἦσαν ὠτειλαί προφανῆ τὰ σύμβολα τῆς ἀνδρείας 0 .
οὐ γὰρ ὑποψίᾳ δήπου διανομῆς ἀργυρίου καὶ δεκασμῶν ἄζωστον ἐβούλοντο προσιέναι καὶ ἀχίτωνα τοῖς πολίταις τὸν δεόμενον αὐτῶν ὀψὲ γὰρ μετὰ πολὺν χρόνον ὠνὴ καὶ πρᾶσις ἐπεισῆλθε , καὶ συνεμίγη ταῖς ἐκκλησιαστικαῖς ψήφοις ἀργύριον .
ἐκ δὲ τούτου καὶ δικαστῶν θιγοῦσα καὶ στρατοπέδων ἡ δωροδοκία περιέστησεν εἰς μοναρχίαν τὴν πόλιν , ἐξανδραποδισαμένη τὰ ὅπλα τοῖς χρήμασιν .
οὐ γὰρ κακῶς ἔοικεν εἰπεῖν ὁ εἰπὼν ὅτι πρῶτος κατέλυσε τὸν δῆμον ὁ πρῶτος ἑστιάσας καὶ δεκάσας .
φαίνεται δὲ κρύφα καὶ κατὰ μικρὸν ὑπορρέον οὐκ εὐθὺς ἔκδηλον ἐν Ῥώμῃ γενέσθαι τὸ κακόν .
οὐ γὰρ ἴσμεν ὅστις ἦν ὁ δεκάσας πρῶτος ἐν Ῥώμῃ δῆμον ἢ δικαστήριον ·
ἀθήνησι δὲ λέγεται πρῶτος ἀργύριον δοῦναι δικασταῖς Ἄνυτος ὁ Ἀνθεμίωνος , προδοσίας περὶ Πύλου κρινόμενος , ἐν τοῖς Πελοποννησιακοῖς ἤδη τελευτῶσιν , ὁπηνίκα τὸ χρυσοῦν ἔτι γένος καὶ ἀκήρατον ἐν Ῥώμῃ τὴν ἀγορὰν κατεῖχεν .
ἀλλὰ τοῦ γε Μαρκίου πολλὰς ὑποφαίνοντος ὠτειλὰς ἀπὸ πολλῶν ἀγώνων , ἐν οἷς ἐπρώτευσεν ἑπτακαίδεκα ἔτη συνεχῶς στρατευόμενος , ἐδυσωποῦντο τὴν ἀρετὴν , καὶ λόγον ἀλλήλοις ἐδίδοσαν ὡς ἐκεῖνον ἀποδείξοντες .
ἐπεὶ δέ , τῆς ἡμέρας ἐν ᾗ τὴν ψῆφον ἔδει φέρειν ἐνστάσης , ὁ Μάρκιος εἰς ἀγορὰν ἐνέβαλε σοβαρῶς ὑπὸ τῆς βουλῆς προπεμπόμενος , καὶ πάντες οἱ πατρίκιοι περὶ αὐτὸν ἐγένοντο φανεροὶ πρὸς μηδέν οὕτω μηδέποτε σπουδάσαντες , ἐξέπεσον αὖθις οἱ πολλοὶ τῆς πρὸς αὐτὸν εὐνοίας , εἰς τὸ νεμεσᾶν καὶ φθονεῖν ὑποφερόμενοι .
προσῆν δὲ τῷ πάθει τούτῳ καὶ δέος , εἰ γένοιτο τῆς ἀρχῆς κύριος ἀνὴρ ἀριστοκρατικὸς καὶ τοσοῦτον ἔχων ἐν τοῖς πατρικίοις ἀξίωμα , μὴ παντάπασιν ἀφέλοιτο τοῦ δήμου τὴν ἐλευθερίαν .
οὕτω δὴ φρονήσαντες ἀπεψηφίσαντο τὸν Μάρκιον , ὡς δ ἀνηγορεύθησαν ἕτεροι , βαρέως μὲν ἤνεγκεν ἡ βουλή δοκοῦσα προπεπηλακίσθαι μᾶλλον ἑαυτὴν ἢ τὸν Μάρκιον , αὐτὸς δ ἐκεῖνος οὐ μετρίως ἔσχεν οὐ δ ἐπιεικῶς πρὸς τὸ συμβεβηκός , ἅτε δὴ πλεῖστα τῷ θυμοειδεῖ καὶ φιλονείκῳ μέρει τῆς ψυχῆς , ὡς ἔχοντι μέγεθος καὶ φρόνημα , κεχρημένος , τὸ δ ἐμβριθὲς καὶ τὸ πρᾷον , οὗ τὸ πλεῖστον ἀρετῇ πολιτικῇ μέτεστιν , ἐγκεκραμένον οὐκ ἔχων ὑπὸ λόγου καὶ παιδείας , οὐ δὲ τὴν ἐρημίᾳ ξύνοικον , ὡς Πλάτων ἔλεγεν , αὐθάδειαν εἰδὼς ὅτι δεῖ μάλιστα διαφεύγειν ἐπιχειροῦντα πράγμασι κοινοῖς καὶ ἀνθρώποις ὁμιλεῖν , καὶ γενέσθαι τῆς πολλὰ γελωμένης ὑπ ἐνίων ἀνεξικακίας ἐραστήν 0 .
ἀλλ ἁπλοῦς τις ὢν ἀεὶ καὶ ἀτενής , καὶ τὸ νικᾶν καὶ κρατεῖν ἁπάντων πάντως ἀνδρείας ἔργον ἡγούμενος , οὐκ ἀσθενείας καὶ μαλακίας , ἐκ τοῦ πονοῦντος καὶ πεπονθότος μάλιστα τῆς ψυχῆς , ὥσπερ οἴδημα , τὸν θυμὸν ἀναδιδούσης , ἀπῄει ταραχῆς μεστὸς ὢν καὶ πικρίας πρὸς τὸν δῆμον 0 .
οἱ δ ἐν ἡλικίᾳ τῶν πατρικίων , ὅ τι περ ἦν ἐν τῇ πόλει μάλιστα γαυρούμενον εὐγενείᾳ καὶ ἀνθοῦν , ἀεί τε θαυμαστῶς ἐσπουδάκεσαν περὶ τὸν ἄνδρα , καὶ τότε προσκείμενοι καὶ παρόντες οὐκ ἐπ ἀγαθῷ τὸν θυμὸν ἐξερρίπιζον αὐτοῦ τῷ συναγανακτεῖν καὶ συναλγεῖν .
ἦν γὰρ ἡγεμὼν αὐτοῖς καὶ διδάσκαλος εὐμενὴς τῶν πολεμικῶν ἐν ταῖς στρατείαις , καὶ ζῆλον ἀρετῆς ἄνευ φθόνου πρὸς ἀλλήλους γαυρῶσαι τοὺς κατορθοῦντας .
ἐν τούτῳ δὲ σῖτος ἧκεν εἰς Ῥώμην , πολὺς μέν ὠνητὸς ἐξ Ἰταλίας , οὐκ ἐλάττων δὲ δωρητὸς ἐκ Συρακουσῶν , Γέλωνος τοῦ τυράννου πέμψαντος ·
ὥστε τοὺς πλείστους ἐν ἐλπίσι γενέσθαι χρησταῖς , ἅμα τῆς ἀπορίας καὶ τῆς διαφορᾶς τὴν πόλιν ἀπαλλαγήσεσθαι προσδοκῶντας , εὐθὺς οὖν βουλῆς ἀθροισθείσης περιχυθεὶς ὁ δῆμος ἔξωθεν ἐκαραδόκει τό τέλος , ἐλπίζων ἀγορᾷ τε χρήσεσθαι φιλανθρώπῳ καὶ προῖκα τὰς δωρεὰς νεμήσεσθαι .
καὶ γὰρ ἔνδον ἦσαν οἱ ταῦτα τὴν βουλὴν πείθοντες .
ὁ μέντοι Μάρκιος ἀναστὰς σφόδρα καθήψατο τῶν χαριζομένων τοῖς πολλοῖς , δημαγωγοὺς καὶ προδότας ἀποκαλῶν τῆς ἀριστοκρατίας καὶ σπέρματα πονηρὰ θρασύτητος καὶ ὕβρεως εἰς ὄχλον ἀφειμένα τρέφοντας καθ αὑτῶν , ἃ καλῶς μέν εἶχε μὴ περιιδεῖν ἐν ἀρχῇ φυόμενα μη δ ἰσχυρὸν ἀρχῇ τηλικαύτῃ ποιῆσαι τὸν δῆμον , ἤδη δὲ καὶ φοβερὸν εἶναι τῷ πάντα βουλομένοις αὐτοῖς ὑπάρχειν καὶ μηδὲν ἄκοντας βιάζεσθαι , μη δὲ πείθεσθαι τοῖς ὑπάτοις , ἀλλ ἀναρχίας ἔχοντας ἡγεμόνας ἰδίους ἄρχοντας προσαγορεύειν .
ἐπιδόσεις μέν οὖν καὶ διανομάς , ὥσπερ Ἑλλήνων οἱ κράτιστα δημοκρατούμενοι , καθέζεσθαι ψηφιζομένους ἔφη παντελῶς εἰς κοινὸν ὄλεθρον τὴν ἀπείθειαν αὑτῶν ἐφοδιάζειν 0 .
οὐ γὰρ χάριν γε δήπου φήσουσιν ἀπολαμβάνειν τῶν στρατειῶν ἃς ἐγκατέλιπον , καὶ τῶν ἀποστάσεων αἷς προήκαντο τὴν πατρίδα , καὶ τῶν διαβολῶν ἃς ἐδέξαντο κατὰ τῆς βουλῆς ·
ἀλλ ὑφιεμένους διὰ φόβον καὶ κολακεύοντας ὑμᾶς ταῦτα διδόναι καὶ συγχωρεῖν ἐλπίσαντες , οὐδὲν ἕξουσι πέρας ἀπειθείας , οὐ δὲ παύσονται διαφερόμενοι καὶ στασιάζοντες .
ὥστε τοῦτο μέν ἐστι κομιδῇ μανικόν ·
εἰ δὲ σωφρονοῦμεν , ἀφαιρησόμεθα τὴν δημαρχίαν αὑτῶν , ἀναίρεσιν οὖσαν ὑπατείας καὶ διάστασιν τῆς πόλεως , οὐκέτι μιᾶς , ὡς πρότερον , οὔσης , ἀλλὰ δεδεγμένης τομήν μηδέποτε συμφῦναι μη δ ὁμοφρονῆσαι μη δὲ παύσασθαι νοσοῦντας ἡμᾶς καὶ ταραττομένους ὑπ ἀλλήλων ἐάσουσαν .
πολλὰ τοιαῦτα λέγων ὁ Μάρκιος ὑπερφυῶς εἶχε τοὺς νέους συνενθουσιῶντας αὐτῷ καὶ τοὺς πλουσίους ὀλίγου δεῖν ἅπαντας , μόνον ἐκεῖνον ἄνδρα τὴν πόλιν ἔχειν ἀήττητον καὶ ἀκολάκευτον βοῶντας , ἔνιοι δὲ τῶν πρεσβυτέρων ἠναντιοῦντο , ὑφορώμενοι τὸ ἀποβησόμενον .
ἀπέβη δὲ χρηστὸν οὐδέν .
οἱ γὰρ δήμαρχοι παρόντες , ὡς ᾔσθοντο τῇ γνώμῃ κρατοῦντα τὸν Μάρκιον , ἐξέδραμον εἰς τὸν ὄχλον μετὰ βοῆς παρακελευόμενοι συνίστασθαι καὶ βοηθεῖν αὐτοῖς τοὺς πολλούς .
ἐκκλησίας δὲ θορυβώδους γενομένης , καὶ τῶν λόγων οὓς ὁ Μάρκιος εἶπεν ἀναγορευθέντων , ὀλίγον ἐδέησεν ἐμπεσεῖν ὑπ ὀργῆς φερόμενος εἰς τὴν βουλὴν ὁ δῆμος ·
οἱ δὲ δήμαρχοι τοῦ Μαρκίου τὴν αἰτίαν ἐποιοῦντο , καὶ πέμποντες ἐκάλουν αὐτὸν ἀπολογησόμενον .
ὡς δὲ πρὸς ὕβριν τοὺς πεμφθέντας ἐξήλασεν ὑπηρέτας , αὐτοὶ μετὰ τῶν ἀγορανόμων ἧκον ἄξοντες βίᾳ τὸν ἄνδρα , καὶ τοῦ σώματος ἐπελαμβάνοντο .
συστάντες δ οἱ πατρίκιοι τοὺς μὲν δημάρχους ἀπετρίψαντο , τοῖς δ ἀγορανόμοις καὶ πληγὰς ἐνέβαλον .
τότε μὲν οὖν ἑσπέρα καταλαβοῦσα τὴν ταραχὴν διέλυσεν ·
ἅμα δὲ ἡμέρᾳ τὸν δῆμον ἐξηγριωμένον ὁρῶντες οἱ ὕπατοι καὶ συντρέχοντα πανταχόθεν εἰς τὴν ἀγοράν ἔδεισαν ὑπὲρ τῆς πόλεως , καὶ τὴν βουλὴν ἀθροίσαντες ἐκέλευον σκοπεῖν ὅπως ἐπιεικέσι λόγοις καὶ δόγμασι χρηστοῖς πραΰνωσι καὶ καταστήσωσι τοὺς πολλούς , ὡς οὐ φιλοτιμίας οὖσαν ὥραν , οὐ δ ὑπὲρ δόξης ἅμιλλαν , εἰ σωφρονοῦσιν , ἀλλὰ καιρὸν ἐπισφαλῆ καὶ ὀξὺν , εὐγνώμονος πολιτείας καὶ φιλανθρώπου δεόμενον 0 .
εἰξάντων δὲ τῶν πλείστων προελθόντες ὡς ἐνῆν μάλιστα τῷ δήμῳ διελέγοντο καὶ κατεπράϋνον , ἀπολυόμενοί τε τὰς διαβολὰς ἐπιεικῶς καὶ τῷ νουθετοῦντι καὶ δάκνοντι μετρίως χρώμενοι , περὶ δὲ τιμῆς ὠνίων καὶ ἀγορᾶς οὐδὲν διοίσεσθαι πρὸς αὐτοὺς φάσκοντες .
ὡς οὖν ἐνεδίδου τὸ πολὺ τοῦ δήμου καὶ φανερὸν ἦν τῷ κοσμίως καὶ σωφρόνως ἀκούειν ἀγόμενον καὶ κηλούμενον , ἀνέστησαν οἱ δήμαρχοι , τῇ μὲν βουλῇ σωφρονούσῃ τὸν δῆμον ἀνθυπείξειν ὅσα καλῶς ἔχει φάσκοντες , τὸν δὲ Μάρκιον ἀπολογεῖσθαι κελεύοντες , εἰ μή φησιν ἐπὶ συγχύσει τῆς πολιτείας καὶ καταλύσει τοῦ δήμου τήν τε βουλὴν παροξύνειν καὶ καλούμενος ὑπ αὐτῶν ἀπειθῆσαι , τέλος δὲ τοὺς ἀγορανόμους τύπτων ἐν ἀγορᾷ καὶ προπηλακίζων ἐμφύλιον , ὅσον ἐπ αὐτῷ , πόλεμον ἐξεργάσασθαι καὶ προαγαγεῖν εἰς ὅπλα τοὺς πολίτας .
ἔλεγον δὲ ταῦτα βουλόμενοι τὸν Μάρκιον ἢ ταπεινὸν ἀποδεῖξαι , παρὰ φύσιν ὑφέντα τὸ φρόνημα καὶ θεραπεύοντα τὸν δῆμον , τῇ φύσει χρώμενον ἀνήκεστον ἀπεργάσασθαι τὴν πρὸς αὑτὸν ὀργήν ὃ μᾶλλον ἤλπιζον , ὀρθῶς στοχαζόμενοι τοῦ ἀνδρός .
ἔστη μὲν γὰρ ὡς ἀπολογησόμενος , καὶ παρέσχεν αὐτῷ σιωπὴν καὶ ἡσυχίαν ὁ δῆμος ·
ὡς δ ἤρξατο πρὸς τοὺς ἀνθρώπους δεητικόν τινα λόγον προσδεχομένους οὐ μόνον ἐπαχθεῖ παρρησίᾳ χρῆσθαι καὶ πλείονι κατηγορίᾳ τῆς παρρησίας , ἀλλὰ καὶ τόνῳ φωνῆς καὶ διαθέσει προσώπου τήν ἐγγὺς ὑπεροψίας καὶ ὀλιγωρίας ἀφοβίαν ἐπιδεικνύμενος , ὁ μὲν δῆμος ἐξετραχύνθη καὶ φανερὸς ἦν δυσανασχετῶν καὶ βαρυνόμενος τοῖς λεγομένοις , τῶν δὲ δημάρχων ὁ θρασύτατος Σικίννιος μικρὰ τοῖς συνάρχουσι διαλεχθείς , εἶτ εἰς μέσον ἀναγορεύσας ὡς θάνατος ὑπὸ τῶν δημάρχων τοῦ Μαρκίου κατέγνωσται , προσέταξε τοῖς ἀγορανόμοις ἀναγαγόντας αὐτὸν ἐπὶ τήν ἄκραν εὐθὺς ὦσαι κατὰ τῆς ὑποκειμένης φάραγγος .
ἁπτομένων δὲ τῶν ἀγορανόμων τοῦ σώματος ἔδοξε μὲν καὶ τῶν δημοτῶν πολλοῖς φρικτὸν εἶναι τὸ γιγνόμενον καὶ ὑπερήφανον , οἱ δὲ πατρίκιοι παντάπασιν ἐκστάντες καὶ περιπαθήσαντες ὥρμησαν ἀπὸ κραυγῆς βοηθεῖν , οἱ δὲ καὶ χερσὶ τοὺς ἐπιλαμβανομένους ἀνείργοντες καὶ καταμιγνύντες ἑαυτοῖς τὸν Μάρκιον 0 ·
ἔνιοι δὲ καὶ τὰς χεῖρας ὀρέγοντες ἐδέοντο τῶν πολλῶν , ἐπειδὴ λόγου τε καὶ φωνῆς οὐδὲν ἔργον ἦν ἐν ἀκοσμίᾳ τοσαύτῃ καὶ θορύβοις , ἄχρι οὗ συμφρονήσαντες οἱ φίλοι καὶ οἰκεῖοι τῶν δημάρχων ὡς ἄνευ φόνου πολλοῦ τῶν πατρικίων οὐκ ἔστιν ἐξαγαγεῖν οὐ δὲ κολάσαι τὸν Μάρκιον , ἔπεισαν αὐτοὺς ἀφελεῖν τῆς τιμωρίας τὸ ἀλλόκοτον καὶ βαρύ , μὴ βίᾳ μη δ ἄκριτον ἀποκτιννύντας , ἀλλὰ τῷ δήμῳ ψῆφον ἐπενεγκεῖν ἀποδόντας .
ἐκ τούτου καταστὰς ὁ Σικίννιος ἠρώτα τοὺς πατρικίους τί βουλόμενοι τὸν Μάρκιον ἀφαιροῦνται τοῦ δήμου βουλομένου κολάζειν .
ἐκείνων δὲ πάλιν ἀντερωτώντων τί μὲν οὖν διανοεῖσθε καὶ τί βούλεσθε ὑμεῖς , ἄνδρα Ῥωμαίων ἐν τοῖς ἀρίστοις ἄνευ κρίσεως ἐπὶ τιμωρίαν ὠμὴν καὶ παράνομον οὕτως ἄγοντες ;
ἀλλὰ ταύτην μέν 0 .
εἶπεν ὁ Σικίννιος , ὑμεῖς μὴ ποιεῖσθε πρόφασιν διαφορᾶς καὶ στάσεως πρὸς τὸν δῆμον ὃ γὰρ ἀξιοῦτε , δίδωσιν ὑμῖν , κριθῆναι τὸν ἄνδρα , σοὶ δέ , Μάρκιε , προαγορεύομεν εἰς τρίτην ἀγορὰν παρεῖναι καὶ πείθειν τοὺς πολίτας , εἰ μηδὲν ἀδικεῖς , ὡς ψήφῳ κρινοῦντας .
τότε μὲν οὖν ἠγάπησαν οἱ πατρίκιοι τήν διάλυσιν , καὶ τόν Μάρκιον ἀσμένως ἔχοντες ἀπῆλθον .
ἐν δὲ τῷ μεταξὺ χρόνῳ τῆς τρίτης ἀγορᾶς  ἀγορᾶς δὲ ποιοῦσι Ῥωμαῖοι δι ἡμέρας ἐνάτης , νουνδίνας καλοῦντες  ἐλπίδα μὲν αὐτοῖς παρέσχε διακρούσεως στρατεία γενομένη πρὸς Ἀντιάτας , ὡς μῆκος ἕξουσα καὶ χρόνον ἐν ᾧ χειροήθης ὁ δῆμος ἔσται , τῆς ὀργῆς ἀπομαρανθείσης ἢ παντελῶς ἐκπεσούσης δι ἀσχολίαν καὶ πόλεμον ·
ἔπειτα δέ , ὡς ταχὺ διαλυσάμενοι πρὸς τοὺς Ἀντιάτας ἐπανῆλθον , ἐγίνοντο σύνοδοι τῶν πατρικίων πολλάκις , δεδιότων καὶ σκοπούντων ὅπως τόν τε Μάρκιον οὐ προήσονται τόν τε δῆμον αὖθις οὐ παρέξουσιν ἐκταράττειν τοῖς δημαγωγοῖς Ἄππιος μὲν οὖν Κλαύδιος αἰτίαν ἔχων ἐν τοῖς μάλιστα μισόδημος εἶναι διεμαρτύρετο , λέγων τήν τε βουλὴν αὐτοὺς ἀναιρήσειν καὶ προήσεσθαι παντάπασι τήν πολιτείαν , εἰ κύριον τῆς ψήφου κατὰ τῶν πατρικίων δέξονται γενόμενον τόν δῆμον ·